อินฟันเตอัลวาโร ดยุกแห่งกัลลิเอรา

อินฟันเตอัลวาโร ดยุกแห่งกัลลิเอรา () ประสูติเมื่อวันที่ 20 เมษายน ค.ศ. 1910 เป็นพระโอรสองค์โตใน อินฟันเตอังฟองซู ดยุกแห่งกัลลิเอรา และ เจ้าหญิงเบียทริซแห่งซัคเซิน-โคบวร์คและโกทา พระบิดาของพระองค์ทรงสืบเชื้อสายมาจาก พระเจ้าหลุยส์-ฟีลิปที่ 1 แห่งฝรั่งเศส เป็นพระราชปนัดดาใน 3 พระมหากษัตริย์ คือ จักรพรรดิอะเลคซันดร์ที่ 2 แห่งรัสเซีย สมเด็จพระราชินีนาถวิกตอเรีย และ สมเด็จพระราชินีนาถอิซาเบลที่ 2 แห่งสเปน พระองค์จึงมีสิทธิ์ในการสืบราชบัลลังก์สหราชอาณาจักร เมื่อแรกประสูติ เมื่อแรกประสูติ เจ้าชายอาลอนโซ และ เจ้าชายอาดอลโฟ พระอนุชาทั้ง 2 ดำรงพระอิสริยยศ เจ้าชายแห่งออร์เลอ็อง ต่างจากพระองค์ที่ดำรงพระอิสริยยศ อินฟันเตแห่งสเปน เนื่องจากต้องทรงสืบตำแหน่งของพระบิดา พระองค์ดำรงพระอิสริยยศ ดยุกแห่งกัลลิเอรา พระองค์ที่ 6 ภายหลังการสิ้นพระชนม์ของพระบิดา พระองค์ยังเป็นพระอัยกา (ปู่) ใน อังฟองซู เด ออร์เลอ็อง-บูร์บง ดยุกแห่งกัลลิเอรา คนปัจจุบัน

พระองค์ทรงเสกสมรสกับคาร์ลา ปาโรดี-เดลฟิโน (ประสูติ 13 ธันวาคม ค.ศ. 1909 ใน เมืองมิลาน ประเทศอิตาลี - 27 กรกฎาคม ค.ศ. 2000 ที่เมืองซันลูการ์ ประเทศสเปน) น้องสาวของดอนนา เอเลนา เซอร์รา ดัชเชสแห่งกัสซาโน ธิดาทั้งสองของลีโอปอลโด จิโรลาโม ปาโรดี-เดลฟิโน วุฒิสมาชิกแห่งราชอาณาจักร ขุนนางแห่งอิตาลี ผู้บัญชาการเครื่องราชอิสริยาภรณ์สันตะสำนักของนักบุญเกรกอรีมหาราช และอัศวินแห่งมงกุฎแห่งอิตาลี กับ ลูซี เฮนนี เมื่อวันที่ 10 กรกฎาคม ค.ศ. 1937 ที่กรุงโรม ประเทศอิตาลี มีพระบุตรดังนี้
ดอนนา การิดา เด ออร์เลอ็อง-บูร์บง อีปาโรดิ ดิลฟิโน
ดอน อังฟองซู เด ออร์เลอ็อง-บูร์บง อีปาโรดิ ดิลฟิโน
ดอนนา เบียทริซ เด ออร์เลอ็อง-บูร์บง อีปาโรดิ ดิลฟิโน
ดอน อัลวาโร เด ออร์เลอ็อง-บูร์บง อีปาโรดิ ดิลฟิโน

 อ้างอิง 
The Peerage – Antonio, 6th Duke of Galliera
Marlene A. Eilers, Queen Victoria's Descendants, page 204.
Marlene A. Eilers, Queen Victoria's Descendants (Baltimore, Maryland: Genealogical Publishing Co., 1987), page 200. Hereinafter cited as Queen Victoria's Descendants.
Don Alonso de Orléans-Borbón y Ferrara- Pignatelli, 5.Duque de Galliera

หมวดหมู่:ราชวงศ์บูร์บง
หมวดหมู่:ราชวงศ์ออร์เลอ็อง
หมวดหมู่:เจ้าชายสเปน
หมวดหมู่:พระราชปนัดดาในพระราชินีวิกตอเรีย
หมวดหมู่:ขุนนางสเปน